Klavier: Die SMV het so pas met die NG Kerk onderhandel met die oog daarop om vir Kerksaal-Oos ‘n klavier te bekom wat geskik is vir gebruik deur ‘n konsertpianis. Ons kunstenaars het al by herhaling vir ons gesê dat die saal se akoestiek uiters geskik is vir klein ensembles, en, tensy die betrokke konsert ‘n groot gehoor gaan trek, beoog ons om die meeste van ons konserte voortaan daar te hou.
‘n Groepie van ons het 'n klavier, ('n Bluchner, gemaak in 1952 in Oos-Duitsland) gaan besigtig in Humansdorp en ons adviseur, die stemmer Leon van Wyk, het die instrument fyn deurgegaan, sy voorgeskiedenis op die internet nagegaan, en vir ons oor prys geadviseer. Ons vertrou dat u, die lede, jare lank genot sal put uit uitvoerings op die instrument.